হঠাৎ কেন এই সমস্যা? কলকাতা এবং বারাসতের রাষ্ট্রীয় বিশ্ববিদ্যালয়ের কলেজগুলিতে এ বছর থেকে সিবিসিএস চালু হয়েছে। এই পদ্ধতিতে ক্লাস করলে কলেজের পরীক্ষায় নম্বর পাবেন পড়ুয়ারা। তাই 'অনুপস্থিতির রোগ'টা সেরে গিয়েছে রাতারাতি। নম্বর পাওয়ার আশায় অনেক বেশি পড়ুয়া নিয়মিত ক্লাসে যাচ্ছেন। তার জেরেই এই আজব পরিস্থিতি উদ্ভুত হয়েছে। প্রত্যেকের নাম ধরে ধরে শিক্ষকদের অত্যন্ত সাবধানে রোল কল করতে হচ্ছে। কারণ এ ক্ষেত্রে কোনও গাফিলতি হলে পড়ুয়ারা নম্বর পাবেন না। তাতে সময়ও ব্যয় হচ্ছে যথেষ্ট।